HMPRO ดีด 2% โบรกแนะซื้อเป้า 18.20 บ. ลุ้นกำไรปี 65 โต 19% รับ Q4 ไฮซีซั่น
HMPRO ดีด 2% ราคาแตะ 14.60 บ. โบรกแนะซื้อเป้า 18.20 บ. ลุ้นปี 65 กำไรโต 19% รับไตรมาส 4/65 ไฮซีซั่น-ท่องเที่ยวฟื้น-มาตรการรัฐหนุน ประเมินปี 66 กำไรโตต่อ
HMPRO ดีด 2% โบรกแนะซื้อเป้า 18.20 บ. จับตาลุ้นปี 65 กำไรโต 19% รับไตรมาส 4/65 ไฮซีซั่น-ท่องเที่ยวฟื้น
1 ก.พ. 2566

ผู้สื่อข่าวรายงานว่า วันนี้ (1 ก.พ.66) ราคาหุ้นบริษัท โฮม โปรดักส์ เซ็นเตอร์ จำกัด (มหาชน) หรือ HMPRO ล่าสุด ณ เวลา 10:10 น. อยู่ที่ระดับ 14.60 บาท บวก 0.30 บาท หรือ 2.10% สูงสุดที่ระดับ 14.60 บท ต่ำสุดที่ระดับ 14.30 บาท ด้วยมูลค่าซื้อขาย 81.36 ล้านบาท

ทั้งนี้บล.โนมูระ พัฒนสิน ระบุในบทวิเคราะห์ คงคำแนะนำ “ซื้อ” หุ้น HMPRO มีราคาเป้าหมายปี 66 ที่ 18.20 บาท โดยมีมุมมองเป็นกลางต่องานประชุมนักวิเคราะห์ เนื่องจากข้อมูลส่วนใหญ่ที่ได้ยังใกล้เคียงกับที่ฝ่ายวิจัยฯ คาดไว้ จึงยังคงประมาณการยอดขายและกำไรปกติทั้งปี 65 กลับมาเหนือก่อนโควิดที่ 6.48 หมื่นล้านบาท เพิ่มขึ้น 7% เมื่อเทียบจากปีก่อน และ 6.45 พันล้านบาท เพิ่มขึ้น 19% เมื่อเทียบจากปีก่อน ตามลำดับ
อย่างไรก็ดีคาดกำไรในไตรมาส 4/65 จะทำจุดสูงสุดของปีที่ 1.9 พันล้านบาท เพิ่มขึ้น 6% เมื่อเทียบจากปีก่อน และเพิ่มขึ้น 24% เมื่อเทียบจากไตรมาสก่อน ตามการเติบโตของฝั่งรายได้ที่จะหนุนโดย High season ธุรกิจ , ภาวะการท่องเที่ยวที่ฟื้นตัวต่อเนื่อง โฮมโปรมีสาขาจากจังหวัดท่องเที่ยวกว่า 15-20%ของทั้งหมด , Pent up demand หลังปัญหาน้าท่วมคลี่คลายและลุ้นการออกมาตรการช็อปช่วยชาติ (300 ล้านบาท/รอบ) ผสานกับทิศทางมาร์จิ้นที่จะยังเป็นขาขึ้นต่อตามสัดส่วนสินค้าเฮ้าส์แบรนด์และการรับรู้รายได้ส่งเสริมการขายประจาปี ชดเชยต้นทุนสาธารณูปโภคที่ปรับขึ้นบ้างจากค่า FT จึงคงคาดกำไรปกติปี 65 ที่ 6.45 พันล้านบาท เพิ่มขึ้น 19% และปี 66 คาดโตอีก 11% เป็น 7.17 พันล้านบาท